18/03/2011 | Administración LocalMunicipal
Ribeira
Bases da convocatoria de achegas para deportistas non profesionais residentes no Concello de Ribeira 2011

Esta convocatoria ten por obxecto establecer os criterios e o procedemento para a concesión, durante o exercicio 2011, de subvencións destinadas a colaborar financeiramente cos e cas deportistas riveirenses non profesionais que destacaran na súa faceta competitiva durante o ano 2010, de acordo cos principios de obxectividade, concorrencia competitiva e publicidade.1.1.- Obxectivos estratéxicos, ou de primeiro nivel. A Concellaría de Deportes, a través da presente convocatoria, proponse a consecución dos seguintes obxectivos estratéxicos: a) Achegar o deporte ao maior número posible de individuos, como medio de promover hábitos de vida saudables, así de propiciar o xurdimento de oportunidades de convivencia entre os veciños. b) Reforzar a imaxe ca que o Concello de Riveira conta xa máis aló do termo municipal, como municipio berce de importantes deportistas, á vista dos beneficios de diversa índole que se poden derivar do feito de asociar ao Concello ca traxectoria de deportistas de éxito.1.2.- Obxectivos instrumentais, ou de segundo nivel. Para a consecución dos obxectivos estratéxicos, establécense as seguintes liñas de actuación, ou obxectivos secundarios: a) Incentivar aos deportistas riveirenses de traxectoria contrastada á continuación na práctica deportiva, co fin de que poidan manterse como referentes do resto da poboación. A presente convocatoria ten por obxecto o financiamento dos gasto derivados da práctica deportiva declarada polo solicitante ao longo do exercicio 2010. O Concello de Riveira dispón das seguintes contías orzamentarias para destinar a esta convocatoria: Poderán optar a estas subvencións as persoas físicas que, á data de presentación da correspondente solicitude de concesión de achega, cumpran os seguintes requisitos: 1. Practicar algún deporte olímpico con carácter non profesional.2. Ter contado con licencia federativa, durante o ano 2010, expedida pola Federación Deportiva correspondente.3. Estar empadroado no Concello de Riveira dende, cando menos, o 1 de xaneiro de 2007.4. Estar o corrente no pagamento das obrigas tributarias co Concello de Riveira, así como ca Axencia Estatal da Administración Tributaria e a Seguridade Social. Non poderán optar a estas subvencións as persoas ás que se refiren os artigos 13.2 da Lei 38/2003 de 17 de novembro, Xeral de Subvencións. Os solicitantes non poderán ter pendente a xustificación ningunha axuda anterior do Concello, a non ser que lles fora concedida unha prórroga.5.1.- Lugar de presentación. As solicitudes deberán presentaranse no rexistro xeral do Concello de Riveira, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.5.2.- Prazo de presentación. O prazo para presentar as solicitudes é de quince días, contado desde o día seguinte á publicación desta convocatoria no Boletín Oficial da Provincia.5.3.- Documentación integrante das solicitudes. As solicitudes deberán achegar a seguinte documentación, de acordo cos modelos que figuran como anexos ás presentes bases Estes anexos poderán obterse igualmente no Rexistro Xeral do Concello, no Auditorio Municipal, así coma na páxina web do Concello (www.riveira.es). De acordo co previsto no artigo 23.5 da Lei 38/03, de 17 de novembro, xeral de subvencións, en caso de que as solicitudes non reúnan a documentación indicada no cadro anterior, polo órgano instructor do procedemento seralles requirida a corespondente subsanación. De non se producir esta no prazo de dez días hábiles, considerarase que o interesado está a desistir da solicitude formulada. Para a instrución do procedemento será competente a Concellaría de Deportes. A efectos da avaliación das solicitudes presentadas, constituirase unha Comisión, composta polos seguintes membros: ▪ Presidente: o Concelleiro Delegado de Deportes, ou persoa en quen delegue. ▪ Vocais: - O Xerente de actividades deportivas. - O Concelleiro de Xuventude. Na Comisión actuará como secretario/a, sen voto un traballador municipal adscrito aos departamentos de Cultura e Festexos, Deportes, ou Xuventude. Aos efectos indicados neste apartado, e antes do remate do prazo de presentación de solicitudes, pola alcaldía designarase: ▪ Ao traballador municipal que deba asumir a responsabilidade da tramitación do expediente. ▪ Á persoa que deba asumir a secretaría da Comisión Avaliadora. A comisión analizará as solicitudes presentadas dentro do prazo indicado na Base 5.2, determinando cales das mesmas reúnen as condicións para se converter en beneficiarios, de acordo co indicado na Base 4. A este efecto polo servizo de deportes emitirase con carácter previo un informe ao respecto, que será incorporado ao expediente. A Comisión poderá realizar de oficio as actuacións que estime necesarias para a determinación, coñecemento e comprobación dos datos aportados polo deportista, en virtude dos cales formulará a proposta de concesión de becas. A continuación, a Comisión Avaliadora procederá ao exame das solicitudes presentadas, asignando as puntuacións que en cada caso corresponda, de acordo cos seguintes criterios: Valorarase unicamente o mellor resultado acadado polo deportista, de acordo co seguinte baremo: Valoraranse os anos continuados que acadara manterse o deportista competindo a alto nivel (nos seus respectivos deportes e categorías). A estes efectos, considerarase que o deportista competiu a alto nivel cando tivera logrado como mínimo ser medallista en campionatos galegos tres o más veces, sendo imprescindible que nos últimos 3 anos o tivera logrado cando menos dúas veces. A Comisión Avaliadora, atendendo á especial importancia dun feito deportivo determinado, poderá propoñer a concesión de axudas a deportistas con minusvalía física que non reúnan as anteriores circunstancias, debendo motivar as razóns de interese público que xustifiquen dita concesión. O importe máximo a distribuír por este concepto será de 1.000 €. En base ao anterior, a Comisión Avaliadora formulará proposta de resolución. A proposta de resolución que formule a Comisión Avaliadora deberá recoller: 1. A relación de solicitudes admitidas á convocatoria, por reunir a totalidade de requisitos sinalados na Base 4º. 2. A relación de solicitudes excluídas, por non cumprir tales condicións.3. A relación de solicitantes aos que se lle concedan axuda, ordenándoos en función da puntuación que tiveran obtido por aplicación dos criterios sinalados anteriormente, indicando o importe da axuda concedida 4. Para o caso de que o importe da achega non fora suficiente para atender a totalidade de solicitudes admitidas, a relación de solicitantes suplentes, en orde de prioridade segundo se establece no artigo 25 da Lei Xeral de Subvencións. A contía individual máxima das subvencións a conceder ao abeiro desta convocatoria é de 1.500 €. De acordo co previsto no decreto de delegación de competencias de 9.09.09, o órgano competente para resolver o procedemento será a Xunta de Goberno Local, despois da proposta motivada da Comisión Avaliadora. A resolución de concesión ditarse no prazo máximo de dous meses desde o remate do prazo de presentación de solicitudes. A resolución de concesión deberá expresar a relación de solicitantes aos que se lle concedan axuda, ordenándoos en función da puntuación que tiveran obtido por aplicación dos criterios sinalados anteriormente, indicando o importe da axuda concedida. A resolución designará igualmente aos solicitantes suplentes, en orde de prioridade, e maila relación de solicitudes desestimadas - se fose o caso – segundo se establece no artigo 25 da Lei Xeral de Subvencións. Toda alteración das condicións tidas en conta para a concesión da subvención, poderá dar lugar á modificación da resolución da concesión. A notificación do acordo deberá efectuarse no prazo de dez días sinalado no artigo 58 da Lei 30/92, 26 de novembro, de réxime xurídico das administracións públicas e do procedemento administrativo común. A falta de resolución expresa en prazo implicará a desestimación da solicitude. De acordo co artigo 109 da Lei 30/92 de 26 de novembro, de Réxime Xurídico das Administracións Públicas e do Procedemento Administrativo Común, a resolución de concesión pon fin á vía administrativa, e contra esta cabe interpoñer recurso de reposición no prazo dun mes desde a notificación ante o mesmo órgano ou ben alternativamente, recurso contencioso administrativo no prazo de dous meses, contados dende o día seguinte á referida notificación. As subvencións concedidas publicaranse no Boletín Oficial da Provincia, no primeiro e terceiro trimestre do ano, con relación ás subvencións concedidas no semestre inmediato anterior. No prazo de dez (10) días naturais seguintes ao da publicación da resolución, os beneficiarios das bolsas deberán comunicar ao Concello de Riveira, por escrito, a súa aceptación. Se transcorrido ese prazo non se fixese manifestación expresa en ningún sentido, entenderase que o beneficiario está a desistir da súa solicitude, procedéndose automaticamente á concesión da axuda ao seguinte aspirante en puntuación. Ao abeiro do previsto no artigo 28.9 da Lei 9/07, de 13 de Xuño, de subvencións de Galicia, as subvencións que se concedan en atención á concorrencia dunha determinada situación no perceptor non requirirán outra xustificación que a acreditación por calquera medio admisible en dereito da devandita situación previamente á concesión, sen prexuízo dos controis que tivesen podido establecerse para verificar a súa existencia. En consecuencia, neste convocatoria non se esixirá a presentación dunha xustificación por parte dos beneficiarios. O pagamento efectuarase en todo caso despois da aceptación de achega por parte do beneficiario, de acordo co previsto na base anterior. A tal fin, con carácter previo ao pago, deberá incorporase ao expediente un informe emitido polo servizo de deportes, acreditativo da efectiva presentación de dita aceptación por parte do beneficiario. O aboamento da subvención materializarase mediante transferencia bancaria á conta sinalada pola entidade na súa solicitude. Durante o exercicio 2011, os beneficiarios das achegas deberán exhibir o logo oficial do Concello de Riveira na súa equipación deportiva. O Concello poderá requirirlles en calquera momento para acreditar o cumprimento desta obriga. As subvencións serán reintegradas nos supostos previstos no artigo 37 da Lei 38/2003 de 17 de novembro. Así mesmo, procederá o reintegro da achega en caso de incumprimento a obriga sinalada na base anterior. As achegas concedidas ao abeiro desta convocatoria son incompatibles con outras que puideran obter os beneficiarios doutras administracións públicas. Os beneficiarios de subvencións quedarán sometidos ás responsabilidades e réxime sancionador disposto na normativa estatal e autonómica reguladora das subvencións publicas, se é o caso, ao disposto no Código Penal (Lei Orgánica 10/85). Os beneficiarios de subvencións concedidas polo Concello quedarán obrigados a se someter a todas as actuacións que este poida acordar para comprobar que os fins aos que se dedica a subvención se corresponden cos fins para os que se solicitara e concedera a axuda, e para comprobar se cumpren todas as condicións esixidas para a concesión da mesma. O beneficiario deberá someterse aos procedementos de control ou de auditoría que se realicen pola Intervención Municipal, polos seus propios medios ou a través de empresas colaboradoras, e tamén, na súa condición de contadante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo. Como resultado de ditos procedementos poderase esixir responsabilidade administrativa, consonte ao previsto na Lei 38/2003, xeral de subvencións, e, no seu caso, responsabilidade penal, de conformidade co Código Penal. Para todo o non previsto nestas bases será de aplicación o contemplado no marco normativo vixente, e especialmente na base nº 56 de execución de orzamento. Riveira, 4 de marzo de 2011. O Alcalde. D. José Luis Torres Colomer. ANEXO I. Datos do deportista: Datos do representante. Tendo coñecemento da convocatoria promovida polo Concello de Riveira para deportistas non profesionais residentes no Concello de Riveira correspondente ao exercicio 2011, SOLICITO A miña aceptación na mesma, para o cal achego a seguinte documentación.1. CURRÍCULO DEPORTIVO DO DEPORTISTA, EXPEDIDO POLO CLUB OU FEDERACIÓN CORRESPONDENTE, REFERIDO O ANOS 2010, 2009 E 2008.2. FOTOCOPIA COMPULSADA DA LICENCIA FEDERATIVA CORRESPONDENTE O ANO 2010.3. CERTIFICADO DA CONTA BANCARIA NA QUE HABERÁ DE EFECTUARSE O INGRESO DA ACHEGA, CASO DE SER CONCEDER ESTA. Nota.- En caso de que o deportista sexa menor de idade, a solicitude deberá ser formulada polo seu pai/nai, ou ben por quen exerza a súa representación legal. deberá xuntarse neste caso fotocopia compulsada do libro de familia, ao, noutro caso, da documentación que acredite tales extremos. Riveira, _____ de __________de 2011. Asdo./ O beneficiario/o representante. ANEXO II. DECLARACIÓN RESPONSABLE DO BENEFICIARIO. D./Dona._________________________________________________________________, con N. I. F.______________________, con domicilio a efectos de notificacións na parroquia/localidade de __________________, lugar/rúa ________________________ nº_____, portal______, andar______, con coñecemento das responsabilidades nas que puidera incorrer por falsidade, ACTUANDO ▪ En nome propio ▪ En representación de _______________________, con NIF ________________________. DECLARO: 1. Que coñezo e acepto as bases da convocatoria promovida polo Concello de Riveira para deportistas non profesionais residentes no Concello de Riveira correspondente ao exercicio 2011, e que non estou incurso en causa algunha de impida a percepción de subvencións da administración pública, de acordo co previsto nos artigos 13.2 da Lei 38/03, de 17 de novembro, Xeral de Subvencións 2. Que, en caso de resultar beneficiario, comprométome a exhibir o logo oficial do Concello de Riveira na equipación deportiva que empregue ao longo do exercicio 2011.3. Que me someto ás actuacións de comprobación e á achega da documentación que o Concello de Riveira poida acordar para comprobar que as actuacións ás que dedique a subvención, no caso de que fose concedida, se corresponden cos fins para os que se solicita.4. Que estou ao corrente das miñas obrigas tributarias e coa Seguridade Social.5. Que sen prexuízo do anterior, AUTORIZO/NON AUTORIZO. ao Concello de Riveira para solicitar no meu nome as correspondentes certificacións da Axencia Estatal da Administración Tributaria e da Tesourería da Seguridade Social, a fin de acreditar o cumprimento destas obrigas. Riveira, _______ de __________________de 2011. Asdo. O beneficiario (ou o representante, no seu caso).